ان الحمد لله تعالى نحمده ونستعين به ونستهديه ونستغفره ونعوذ بالله تعالى من شرور انفسنا وسيئات اعمالنا من يهدي الله فلا مضل له ومن يضلل فلا هادي له. واشهد ان لا اله الا الله وحده لا شريك
واشهد ان محمدا عبده ورسوله صلى الله عليه واله وصحبه وسلم وبعده فان اصدق الحديث كتاب الله تعالى واحسن الهدي هدي محمد صلى الله عليه واله وسلم وشر الامور محدثاتها
لكل محدثة بدعة وكل بدعة ضلالة وكل ضلالة في النار ثم اما بعد فمع اه بهجة قلوب الابرار وقرة عيون الاخيار في شرح جوامع الاخبار للشيخ سعدي رحمه الله الحديس السادس صفة المسلم. الحديس ده مهم جدا يا اخواني. فاعيروني القلوب والاسماع
عن عبدالله بن عمرو رضي الله عنهما قال قال رسول الله صلى الله عليه وسلم المسلم من سلم المسلمون من لسانه ويده والمهاجر من هجر ما نهى الله عنه. متفق عليه. وزاد الترمذي والنسائي والمؤمن
من امنه الناس على دمائهم واموالهم وزاد البيهقيون والمجاهد من جاهد نفسه في طاعة الله هذا حديس عظيم القدر بيتكلم عن اسماء جليلة. اربع اسماء واربع اوصاف جليلة تستحق من الواحد منا انه ينفق فيها الوقت والجهد والعمر
ويجاهد حتى يتحقق بهذه الاسماء وهزه الاوصاف الشريفة اصل الحديث آآ اخرجه الامام احمد في المسند وابن حبان والطبراني في المعجم الكبير والحاكم وابن المبارك والنسائي عن فضالة ابن عبيد رضي الله عنه قال قال رسول الله صلى الله عليه وسلم
في حجة الوداع. يبقى بقى اما بنجمع طرق الحديس بنستفيد. استفدنا هنا ان الحديس ده كان سياقته فين؟ في حجة الوداع. والنبي صلى الله عليه وسلم حج واحدة. ففضيلة بن عبيد رضي الله عنه اه وارضاه صحابي
وقاضي جليل واحد رواة الحديس من الانصار وهو من اه قبيلة الاوس وشهد مع النبي صلى الله عليه وسلم المشاهد كلها بعد بدر. وكان ممن بايع تحت الشجرة وشهد فتح الشام
توفي فضالته رضي الله عنه وارضاه في دمشق في خلافة معاوية سنة تلاتة وخمسين هجريا فضيلة رضي الله عنه وارضاه بيروي الحديس ده وزي ما انتم حضراتكم شايفين انه مروي في كسير من داوين السنة ان النبي صلى الله عليه وسلم في حجة الوداع
بعد ما قال بقى ان دمائكم واموالكم واعراضكم حرام عليكم كحرمة يومكم هزا في بلدكم هزا في شهركم هزا فالنبي صلى الله عليه وسلم بيقول للناس مين بقى المسلم اللي هو كامل في الاسلام؟ مسلم حقا
مين هو المؤمن الزي كمل ايمانه واتى بايمان واجب؟ مين هو المهاجر حقا وليست الهجرة مجرد الانتقال كماية التفاصيل معنا من ادارة الشركة ادارة الاسلام. ومن هو المجاهد؟ وبدأ يعرف المسلمين بالايه؟ بالمعاني ديت
طيب آآ الحديس الشيخ السعدي بيقول زكر في هزا الحديس كمال كمال هزه الاسماء الجليلة التي رتب الله ورسوله عليها سعادة الدنيا والاخرة. وهي الاسلام والايمان والهجرة والجهاد وذكر حدودها بكلام جامع شامل. الحدود يعني ايه
يعني التعريفات ذكر حدودها يعني تعريفها بكلام جامع شامل وان المسلم من سلم المسلمون من لسانه ويده اه معنى المسلم من سلم المسلمون من لسانه ويده زي ما اه بيقول ابن رجب الحنبلي رحمه الله في شرح
البخاري في كتاب اسمه فتح الباري شرح صحيح البخاري لابن رجب غير بتاع ابن حجر ابن رجب رحمه الله لما تكلم عن الامر ده وزكر فيه قال والزاهر ان النبي صلى الله عليه وسلم انما وصف بهذا في هزا الحديس لان السائل كان مسلما
قد اتى باركان الاسلام الواجبة وانما يجهل دخول هذا القدر الواجب من حقوق العباد في الاسلام يجهل هزا القدر الواجب من حقوق العباد في الاسلام يبقى النبي صلى الله عليه وسلم بيقول لنا معنى مهم جدا
يا مسلم يا من اتيت باركان الاسلام الشهادتين والصلاة الصيام والزكاة والحج هل تعلم ان كمال اسلامك الواجب متوقف على ان يسلم المسلمون من لسانك ويدك ما معنى يسلم المسلمون من لسانك
يسلم المسلمون من لسانك فلا تسب احدا لا تسب احدا. قال صلى الله عليه وسلم سباب المسلم بزوق وقتاله كفر دي دي مشكلة لا تتلفظ بالالفاظ البذيئة التي تؤذي مسامع المسلمين. ولا بالالفاظ الفاحشة ولا تكثر من اللعن حتى
الاشياء راكب عربية يلعن العربية. راكب آآ بيصلح مسلا تليفون ولا بيشغل محمول ولا مش بتاع كمبيوتر ولا اي حاجة يلعن الحاجة اللي لأ ليس المؤمن بالطعان ولا اللعان ولا الفاحش ولا البذيء
لا يطعن في الناس ولا يكثر اللعن. والنبي صلى الله عليه وسلم قال اللعانون لا يكونوا يوم القيامة شهداء ولا شفعاء او لا يكون اللعانون يوم القيامة شهداء ولا شفعاء
بيحرم من المسألة دي يحرم ان هو يكون من اهل هزه الامة اللي بيشهدوا على الامم كلها. وكزلك جعلناكم امة وصل لتكون شهداء على الناس. يحرم من الاسئلة دي لانه لعان
يكسر من اللعن طيب يبقى قلنا سلم المسلمون من لسانه يبقى من السب ومن اللعن ومن البذاءة. طبعا انتشار البزاءة الان ودي آآ آآ عرض مصاحب او وصف مصاحب لسوء الخلق المنتشر. ما بين
مسلمين وللاسف الامر تخطى حدود الشباب الزكور. ودخل حتى في وسط البنات والفتيات والنساء. فتخيل انك تستمع الى الفاظ بزيئة اما بتستمعها بالاذن او تلاقيها هي مكتوبة في تعليقات او في منشورات او في غيره على مواقع التواصل وللاسف
اللي بيفعل زلك بنات او آآ نساء. ما هو البزاءة ديت بتخالف الايه؟ المعنى لان دي مؤزية للمسلمين. عشان كده من من من من ضمن نعيم اهل الجنة لا يسمعون فيها لغوا ولا تأثيما الا قيلا سلاما سلاما. الجنة ما فيهاش بزاءة ما فيش حد بيقول كلام
خارج الالفاظ قبيحة ولا اي شيء من هزا كزلك من افات اللسان اه اللي ينبغي الوقوف معها آآ السخرية والاستهزاء بالمؤمنين اللي هو الالف الرخيص بقى اللي منتشر دلوقتي. الالف بقى
حط واحد ويبتدوا يقلشوا عليه وده يحزنه وبعض الناس ممكن يصحبه قلشوا عليه وضحكوا وانبسطوا وهو يكاد ان يموت كمدا من الحزن ويشعر بالدنيا والانتقاص مش عارف يعمل ايه وخد معها بقى التغفيلة ويصوروه وينزلوه بقى وبعدين القلش دلوقتي ما قلش الكتروني. يعني مش مسلا ايه؟ يعني احنا قاعدين في قعدة مع بعض كده نقلش لا. ازاي يا عم؟ ده انا
جاي عامل الحالة بتاعتي صورة فلان ده وهو بياكل وهو نايم وهو قايم واي حاجة. وافتح المجال بقى ان الرجالة كلها تايه تزيط عليه. طب امتى تدري ان هزا يحزنه
ده الحديس ازا كنتم سلاسة فلا يتناجى اثنان دون الثالث. فان ذلك يحزنه فان زلك يحزنه. ينفع انت تحزن مسلم مسألة اللي هي فيها بقى السخرية. وساعات الامر يتطور الى المحاكاة والتقليد واللمز. والله عز وجل يقول ويل
لكل همزة لمزة. ويل لكل همزة لمزة كزلك يسلم المسلم من سلم المسلمون من لسانه فيسلم من التنابز بالالقاب واللمز مطلع اسماء للناس اما بقى اللمز ده نعيبه بشيء خلقي بشيء خلقي في خلقته. مع ان النبي عليه الصلاة والسلام قال ايه
كل خلق الله حسن لما وجد احد الصحابة يغطي ساقيه من آآ حنف في الساق حنفي يعني اعوجاج كده رجليه مقوسة فقال له ايه؟ كل خلق الله حسن كل اللي ربنا خلقه حسن
سبحانه وتعالى انت ايه ليه المسألة ديت ولما الصحابة ضحك بعضهم من دقة ساقي ابن مسعود رضي الله عنه وارضاه وهو يصعد شجرة الاراك ليأت النبي صلى الله عليه وسلم بقديم الاراك. فقال النبي صلى الله عليه وسلم
آآ اتضحكون من دقة السقي ابن مسعود؟ لهما في الميزان اثقل من احد رضي الله عنه ابن مسعود ففكرة بقى ان انت تلمز انسان وتعيب انسان ولا يسلم هو من لسانك؟ طيب كزلك مسألة الغيبة
مسلم من سلم المسلمون من لسانه لازم المسلم يسلم من الغيبة. والغيبة ذكرك اخاك بما يكره في نفسه او ولده او دوابه او اغراضه يعني فكرة انك تتريق لواحد على هدومه تتريق لواحد على عربيته تتريق لواحد على مشيته. تتريق لواحد على حد من عياله. كل ده داخل في الغيبة
حتى لو الحاجة دي موجودة فيه؟ اه موجودة فيه. ذكرك اخاك بما يكره والله والله عز وجل قال آآ ولا يغتب بعضكم بعضا ايحب احدكم ان يأكل لحم اخيه ميتا فكرهتموه
ده ايضا من الايه؟ من اه مما يجب ان يسلم منه المسلم. كزلك يجب ان يسلم المسلم من النميمة انت بتوقع بيني وبين الناس ليه وللاسف اقبح هزه الصور بان يأتيك مستنصحا
او آآ مستشفعا او طالب آآ رأي او استشارة اشارك فلان؟ تقول له لا لا تشارك فلانة. المستشار مؤتمن ليه؟ فاني سمعت به كزا وكزا او علمت عنه كزا وكزا
يقول لك كتر الف خيرك يا مولانا. وبعدين؟ يروح لفلان يقول له انا عايز اشاركك. بس بالله عليك ما تقولش للاخ فلان عشان ما يزعلش. لاني رحت سألته فقال عليك كزا وكزا وكزا وكزا
امنت بالله امنت بالله ايه يا جماعة اللي بيحصل ده با نقل الكلام وساعات بقى واحد ينقل الكلام على جهة الايقاع والافساد بقى يحمل كلام من عند زيد الى عمرو على جهة الايقاع والافساد. والنمام او القتال ده ده اتى بكبير من الكبائر صلى الله عليه وسلم
فده امر في غاية الخطورة اللي هو الايه؟ النميمة كزلك من اه افات اللسان التي يجب ان يسلم منها اه المسلمون من من لسان اه اخيهم هي القذف قذف الاعراض
وده احد الكبائر بل الموبقات قال صلى الله عليه وسلم اجتنبوا السبع الموبقات منها ايه قذف المحصنات وكزلك قذف المحصنين المحصنات والمحصنين على فكرة الاتنين لهم حكم القزف. طيب القزف ده بعض الناس الان بيكثر في آآ نوع
من التشاتم او حتى ما بيوصلش حد التشاتم. زي ما يكون بينادي عليه كده بدل ما يقول له يا فلان يقول له يا ابن كزا او يا انت كزا. الكلام ده وصل لمرحلة فجة جدا. وزي ما قلت لكم الامر تخطى حدود الشباب الساقط المنحدر اخلاقيا
تجاوز الى طبقات بيسموا نفسهم بالطبقات الراقية او الناس اللي عايشين في ايجيبت اللي هي بقى الاماكن اللي لها مستوى معين معيشي بقى الكومباوندات وغيره لكن بكل اسف اخلاق في غاية السفول
والفاظ في غاية الابتزال ولا ينفعهم الطبقة القشرية الظاهرية اللي ايه؟ بيحيطوا انفسهم بها وحال الله فعلا الاوساط اللي بيصدروهم للناس على انهم نجوم سواء بقى الممسلين او الوسط ده عموما العبارات اللي بتصدر منهم
واللي بتتقال حاجة في غاية القبح في حياتهم الطبيعية واللي منها حاجات اتسجلت واتنشرت. لاعبي الكرة والكلام اللي بيقولوه سواء بقى جوة الملعب او غيره حاجة في غاية السفول والسقوط. ايه ده كله يا جماعة
طب حتى دلوقتي بقى القزف ده ربنا سبحانه وتعالى ان الذين يرمون المحصنات الغافلات المؤمنات لعنوا في الدنيا والاخرة ولهم عذاب عظيم. قال عز وجل وقال صلى الله عليه وسلم من قال في مؤمن ما ليس فيه اسكنه الله ردغة الخبال. حتى ينزع مما قال
الكلمات المنتشرة دلوقتي كلمة فلان ده ده شمال فلانة دي دي شمال دي بيسموها التعريض بالقذف مش صريح عبارة مش صريحة بالقواس بس تعريض وكان مالك رحمه الله يجلد حد القزف في التعريض
يعني ايه كلمة آآ تؤاخذ بها يوم القيامة النبي صلى الله عليه وسلم لما قالت عائشة رضي الله عنها والله الواحد بيسمع الاحاديس ديت وقول يا رب استرها معنا والله. السيدة عائشة بتقول للنبي صلى الله عليه وسلم حسبك من صفية انها قصيرة
يقول ده كفاية قوي ان هي قصيرة قال صلى الله عليه وسلم لقد تكلمت بكلمة لو مزجت بماء البحر لمزجته. دي بعكر بحر كامل عشان قالت عليها ايه ؟ قصيرة
وهي قصيرة طب ما تخيل انت بقى احنا لو كل واحد فينا عرض اقواله على مدار اليوم كده يا جماعة احنا في مشكلة كبيرة والله معنا انا عايز اقول لحضراتكم الاحاديس دي احنا بنقرأها ليه؟ تاني باكرر. احنا محتاجين نستنهض الهمم ونبعس العزائم لاستعادة الاستقامة
تدين الحق خلي عنك الامور القشرية والله. حقيقة اهو. مين المسلم بجد مين اللي يكمن اسلامه؟ من سلم المسلمون من لسانه. هل انا المسلمون بيسلموا من لساني بزهق وفحش وغيبة ونميمة وقزف. طب سبحان الله
مش بس كده كزلك من اه من افات اللسان الكذب والكزب ساعات بيدخل تحت مسميات مختلفة. زي الظرف او الطرفة او المزاح والنبي صلى الله عليه وسلم قال ويل له ويل له من كذب
ليضحك الناس من كذب ليضحك الناس. خد بالك نهي عن كده كزلك الكزب اللي هو بقى يتوصل به لمصالحه ويسميها بعضهم لباقة وسماها بعضهم مهارات تواصل. يا ابني كزب وربنا هو التواصل ازاي
هو كزب كاف زال باء كزب ايه المشكلة في كده؟ هو ده التواصل ازاي؟ يعني انت بتكزب واخد بالك؟ معقول له لا بس ده مش كده. هو كان بيعمل حوار. طب ممكن تشرح لي ايه معنى كلمة بيعمل حوار
يعني ايه اما احطها جوة المعاني الشرعية؟ ما احنا ما عدناش في الشرع الحكم الشرعي للحوار. ايه يعني الحوار احطه فين الحوار ده يعني ده كزب ولا مش كزب؟ هو كزب في الحقيقة
كزب في الحقيقة. فدي مشكلة كبيرة يا اخوانا. مسألة التساهل في الكذب في المواعيد في غيرها كان مرة احمد خالد توفيق بيكتب بيقول كنت آآ في طنطا وواحد شاور لتاكسي وفي وسط النهار. الحكام في طنطا ولا في القاهرة
وقل ففتح جاله مكالمة هاتفية ففتح انا في اسكندرية اه في اسكندرية وفي شارع البحر جاي لك اهو والقاه ببصله انا شكيت في نفسي يعني ايه السقة اللي هو بيتكلم بها في التليفون
عجيبة عجيبة! اه وما فيش ادنى قدر من تأديب الضمير. يعني اه تمام شارع البحر بتاع طنطا برضو. مشكلة والله يا اخوانا فعلا مشكلة حقيقية وبرضو ديت موجودة باستمرار انت فين ؟ لأ انا هناك يا عم ان آآ ان الصدق
يهدي الى البر وان البر يهدي الى الجنة. ولا زال الرجل يصدق ويتحرى الصدق. يعني ايه يتحرى الصدق يعني يقول لك انا جيت لك امبارح الساعة عشرة الا ربع يتعب نفسه يتحرى الصدق يدور على الصدق
يتحراه يتأكد من اللي هو بيقوله حتى يكتب عند الله صديقا والعكس ان الكذب يهدي الى الفجور واذا الفجور يهدي الى النار ولا يزل الرجل يكذب. ويتحرى الكذب حتى يكتب عند الله كذابا
وفيه صفتان وخصلتان لا يطبع عليهما مؤمن. ايه ممكن المؤمن يكون بخيل ممكن يكون جبان ويتعالج لكن لا يطبع على الكزب والخيانة يرد على الكزب والايه؟ والخيانة. مشكلة مشكلة كبيرة وتضر بايمانها اصلا
كذلك من افات اللسان في اه مسألة شهادة الزور شهادة الزور وبقت تيجي اسئلة عجيبة دلوقتي. ما هو لما تكسر مشاكل الناس قدام المحاكم ازواج وزوجات شركاء مع بعض اصحاب اه اه مضاربات وفلوس بيع وشرا بتكسر المشاكل دي. بيتبعها ايه
بيتبعها بقى البحس عن آآ حكم بقى شهادة الزور في الشريك الفلاني. وحكم شهادة الزور في القايمة وحكم شهادة يا راجل في قهوة هنا اسمها قهوة شهود الزور ايوة يا جماعة انا مش عارف برضه هو انا بتكلم في واقع انتم مش عايشين معنا في ايه؟ ايوة يقول لك والمحامي يقول للراجل الموكل ده يقول طب اطلع بس هات اتنين من على القهوة قهوة ايه؟ قال لي بس اه في قهوة شهود
اطلع هات اتنين وتعال. وييجوا اتنين يحلفوا بالله العزيم الايمان قدام القاضي وباللي شاف الراجل والزوج ولا زوجته ولا اي حاجة. ويحلفوا بالله انه انت تعرفني يا عم! انت تعرفني! طبعا ده هيتولى كبره المحامين اللي لا يتقون الله سبحانه وتعالى في في في هزه الاشياء
لكن مسلا شهود الزور كام بقى حقوق بتضيع بسبب حكاية شهود الزور ديت كهادة الزور. والنبي صلى الله عليه وسلم قال الا وقول الزور الا وشهادة الزور فلا زال يكررها حتى قلنا ليته سكت صلى الله عليه وسلم
صلى الله عليه وسلم. يبقى دي برضو ايضا من الايه؟ من افات اللسان الذي لا يسلم منها المسلمون. كزلك الاشاعات الباطلة الاشاعات الباطلة. قال صلى الله عليه وسلم كذا كفى بالمرء كذبا ان يحدث بكل ما سمع
ورد فيمن يعذبون في القبور الرجل يتكلم يكزب الكزب فتبلغ الافاق اللي هو بيحصل له ايه بقى بيشرشر كلوب من حديد من شدقه الى قفاه. ومن منخره الى قفاه. ومن عينه الى قفاه. ده الشق الايمن
يسيبه يروح للشق الايسر يكون ده التأم وهكزا. ونسأل الله العافية قل انت بقى قل يكزب الكزب تبلغ الافاق. ودلوقتي سبحان الله! بقت اسهل من اي شيء. كل ما هنالك ان ترائي اي خبر ساقط لا
الخطام له ولا زمام وتيجي عامل له مشاركة بخير يلا جري راح لفين بقى انت ما انتاش عارف هيوصل لحتة ورزقك بقى انت جريته انت جريته في في الفضاء الالكتروني بقى خلاص انتهينا على كده
شوف بقى انت هتعمل ايه شوف انت هتعمل ايه المعنى ده معنى مهم جدا. من سلم المسلمون من لسانه الايزاء بقى النفسي والضغط النفسي غير كل ده كمان اللي ممكن يمارسه زوج مع زوجته
او العكس اللي احنا بنسميه سم البدن هو مش شتيمة. بس ايزاء باللسان دايما الزوج هينعت زوجته بالتقصير والفشل والاخفاق وينتقص من قدرها والعكس الزوجة دايما تنعت زوجها بالفشل في مهامه والانتقاص ده ايزاء باللسان. هو كده المسلم ما سلمش منك او
ونفس الدور بيمارس مع الابناء والعكس من الابناء مع الاباء وده عقوق اللي هو الاتهام الانتقاص اللون الشديد اللي هو في الحقيقة ايزاء لا سيما ان كان بغير حق انا عايزك بس تسمع حديس النبي عليه الصلاة والسلام
انس رضي الله عنه يقول خدمت رسول الله صلى الله عليه وسلم عشر سنين عشر سنين في خدمته يجيب له اللي هو عايزه يروح يا انس تعالى راح يسعى هو كده على طول. تخيل بقى في العشر سنين دولت. قال لم يقل لي لشيء فعلته فعلته لما فعلته
ولا لشيء لم افعله لم لم تفعله وانما كان يقول لو قدر لا كائن عشان كده حسن خلق النبي عليه الصلاة والسلام ده شيء مش سهل عشر سنين ما يتنرفزش ولا يغضب ولا يزعق له ولا يلومه ولا اي حاجة
انت متخيل المعنى ده ففكرة بقى من سلم المسلمون من لسانه ومش بس كده بقى مش بس كده ده انت الواحد لو سكت خلاص ما هو من صمت نجا بل الشرع ندبنا الى العكس ايه هو العكس بقى
آآ المؤمن هين لين كالجمل الالف. ازا قيدا قال يبقى هين لين. وفي الحديس الاخر المؤمنون هينون لينون. ان الله حرم على النار كله سهل هين لين عارف يعني ايه سهل وهايل ولاين؟ سهل في مصالحته
تهلك طلباته سهل في التعامل معه. فيه ناس يا جماعة التعامل معها عزاب شقاء شقاء والله العزيم طب ليه انت مصعب الدنيا على نفسك وعلينا وعلى الناس ليه ليه كده
وقال صلى الله عليه وسلم رحم الله عبدا سمحا اذا باعه وازا اشترى وازا اقتضى. يعني تخيل مسلا انت رايح تشتري من بياع المفروض يبتسم. العدسة عاملة في وشه مية وحداشر وقافل وشه علينا. ايه يا عم
في ايه؟ وعايز يتخانق مع الزبون. ليه يا عم تمحن ازا باع وازا اشترى وازا اقتضى مزلمة او ليه حق بيقتضيه او رافع دعوة بيتقاضى فيها حد فيه سماحة الاخلاق اللي بدأت تغيب من مجتمعنا
تحت وطأة الضغط الاقتصادي وتحت وطأة سوء الخلق يبقى من سلم المسلمون من لسانه. في طبعا اه بعض الافات وان كانت بقى يعني هي تضر في المجمل لكن لا تضر احد بعين زي القول على الله بالعلم
والفتوى بغير علم لما يجي واحد يسأل سؤال في الدين وطبعا الناس دلوقتي بتتوسم في اي واحد متسنن بالهدي الظاهر ملتحي يعني ان هو شيخ اي حتة بقى في في طابور العيش يقولوا يا شيخ في المواصلات يقولوا له يا شيخ في الشارع يقولوا له يا شيخ
اهم حاجة ان هم الشيخ ده لو حد نزل به اي مسألة يسأل الشيخ المجهول العين والحال ده ما حدش عارف مين ده اصلا يا شيخ في كزا وكزا طب انا بالله عليك يقولوا لي يا شيخ
ويسألوني وخايب ظنهم كده ؟ لازم اجاوب. يعني اما ابقى باب شيخ ولا لي في المشيخة اجاوب اجاوب بقى في اي حاجة بقى وساعات تبقى فتاوي في الطلاق وساعات تبقى فتاوى في البيوع وساعات تبقى فتاوى في آآ ميراس والشيخ يجاوب
والشيخ يجاوب سبحان الله! انا بس بفكر اخواني بحديس النبي عليه الصلاة والسلام اجرأكم على الفتية اجرؤكم على النار بس مش اكتر من كده وفي في النهي في قال الله عز وجل قل انما حرم ربي الفواحش ما ظهر منها وما بطن والاثم والبغي بغير الحق. وان تشركوا بالله ما لم ينزل به سلطانا وان
تقول على الله ما لا تعلمون قول على الله بغير علم والنبي صلى الله عليه وسلم لما في حديس صاحب الشجة قال قتلوه قتلهم الله. هلا سألوا اذ لم يعلموا؟ فانما شفاء العي
السؤال فدي كلها بقى بايه؟ المسلم من سلم المسلمون من لسانه فيه معنى تاني كمان بقى في اللسان وده انا بوجهه خصوصا للشباب اللي هو قال صلى الله عليه وسلم كما في حديث ابي هريرة عند البخاري
كتب على ابن ادم حظه من الزنا مدرك زلك لا محالة فالعين تزني وزنها النزر والازن تزني وزنها الاستماع واللسان يزني وزناه الكلام الكلام المحرم اللي فيه مغازلة وفيه آآ محاولة اقامة علاقة مع بنت اجنبية لا تحل لك
الكلام ده اهو لم يسلم المسلمون اللي هو ابوها واهلها اللي هي عرض لهم. ما سلموش منك. هي نفسها كبنت مسلمة انت فتنتها. ما سلمتش منك اتق الله وانت الكلام ده مسئول عنه
وكزلك المرأة اللي بتخضع بالقول المرأة اللي بتخضع بالقول وتتغنج وتتكسر في الكلام لم يسلم المسلمون من لسانها يعني امرضت القلوب وازت الناس بهزا اللسان كزلك الغناء المحرم الغناء المحرم ده من الايزاء باللسان اللي صلى الله عليه وسلم. اللي هو بيكسب الناس اسما وآآ وزرا
يبقى المسلم من سلم المسلمون من لسانه ويده. يعني ايه سلم من يده اه ما تضربوش بايدك اليد دي انت مسؤول عنها. عايز تعرف خطورة الضرب انت عارف كفارة لطم العبد ايه
ابقوا يعني اللي عنده عبد العبد ده قيمة مادية كبيرة قيمة مالية يعني. فواحد عنده عبد وزهقه قام ضاربه قلم كفارة اللطمة دي انه يعتقه والا يعاقب بها يوم القيامة
واخد بالك فمن سلما من لسانه ويده في الضرب بقى والنهي عن ضرب الوجه والنهي عن الضرب المبرح. حتى لو الضرب للتأديب. عمر بن عبدالعزيز يزكر عنه انه ازا اراد ان يؤدب انسانا
استأن به سلاس ليالي واحد عامل حاجة وعامل مشكلة وغيظه يسيبه تلات تيام الاول قبل ما يبتدي يحكم عليه بعقوبة. ليه علشان ما يبقاش فيه نوع من التشفي والانتقام رضي الله عن عمر
ففكرة بقى الايه؟ الضرب بغير حق. ده بالايه؟ بالايد. السرقة واللي بيسرق مال النعمة الناس ما سلمتش من ايده وكل ما يقع فسادا باليد يبقى لازم المسلمون يسلموا من ايدك. المسلم من سلم المسلمون من لسانه ويده
وده امر مهم. الشيخ السعدي بيقول هنا وزلك ان الاسلام الحقيقي هو الاستسلام لله وتكميل عبوديته والقيام بحقوقه وحقوق المسلمين. ولا يتم الاسلام حتى يحب للمسلمين ما يحب لنفسه. ولا يتحقق ذلك الا
بسلامتهم من شر لسانه ويده وشر يده فان هذا اصل هذا الفرض الذي عليه للمسلمين. فمن لم يسلم المسلمون من لسانه او يده كيف يكون قائما بالفرض الذي عليه لاخوانه المسلمين
فسلامتهم من شره القول والفعل عنوان على كمال اسلامه. محتاجين نراجع نفسنا كلنا. النهاردة في نده حجم الايزاء الزي يصل الى المسلمين عن طريق ايه بالكلمة او باليد بكلمة او باليد. تخيل بقى مسلا اللي بيعزب المسلمين
قال صلى الله عليه وسلم ان الله يعذب الذين يعذبون الناس والظلم ظلمات يوم القيامة اما والله ان الظلم لغم ولا زال المسيء هو الظلوم الى ديان يوم الدين نمضي وعند الله تجتمع الخصوم
اللي بيضرب واحد زلما اللي بيعزبه اللي بينتهك حرمته. ده ايه كزلك تخيل بقى اللي بيتعدى على الاعراض ويتعدى على آآ آآ النساء المغتصب ده تحده القتل على فكرة لاغتصاب حد القتل بغض النزر عن البكارة والسيوبة
حد القتل قال الله عز وجل ان لم ينته المنافقون والذين في قلوبهم مرض والمرجفون في المدينة ليغرينك منه ثم لا يجاورونك فيها الا قليلا. ملعونين اينما سقفوا اخزوا وقتلوا تقتيلا. دي نزلت في مين؟ في الفساق اللي كانوا بيتعرضوا للمؤمنات بيكابروهم على
على انفسهن يعني لاغتصابهم ده قتلوا تقتيله. حدوا القتل تخيل بقى فده ايزاء قد ايه ده بقى والله قل لي كده الايزاء ده قد ايه؟ وسع بقى انت اقعد اسرح بخيالك كده بقى
اللي يسجن واحد ظلم امرأة دخلت النار في هرة حبستها حتى ماتت لا هي اطعمتها ولا تركتها تأكل من خشاش الارض طب اللي ده دي هرة اللي بيحبس انسان طب الاف الناس
طب اللي بيحاصر شعب مسلم وايه ده فما ظنكم برب العالمين؟ هو يلقى حسابه عند الله عز وجل طيب المعنى التاني فسر الايمان قال المؤمن امنه الناس على دمائهم واموالهم زي الترمزي والنسائي
والزيادة ديت اخرجها الترمزي والنسائي واحمد وابن حبان وصححها الشيخ الالباني رحمه الله المؤمن من امنه الناس على دمائهم واموالهم ده كلام جميل. الشيخ سعد بيقول ايه؟ وفسر المؤمن بانه الذي يأمنه الناس على دمائهم
واموالهم فان الايمان اذا دار في القلب وامتلأ به اوجب لصاحبه القيام بحقوق الايمان التي من اهمها رعاية الامانات من ايه من امنه الناس على دمائهم واموالهم شف دلوقتي احد مفاسد الرأسمالية المتوحشة اللي احنا عايشين فيها. واحد مفاسد سقافة الاستهلاك اللي سيطر
على مجتمعاتنا كمسلمين والمادية الطاغية اللي احنا عايشين فيها ان دايما بقى اهم حاجة شاغلة كل الناس على مختلف طبقاتهم رجال ونساء شباب وكبار ايه ازاي يجيب الفلوس ازاي اجيب فلوس من اي حاجة بقى
من اي حاجة انت تلاقي دلوقتي واحد فعلا بقى فيه احتراف للتفاهة للتفاهة. واحد بيعمل لايف انه ساكت اه لا لا انا مشغل بقى لايف وانا ساكت اهو واحد يعمل لايف للسخافة
اللي هي النكت السمجة وتلاقي الفيديو الواحد مسلا بيتفرج عليه اربعة مليون تلاتة مليون وتلاقي واحد عامل محاضرة في شرح حديس رسول الله صلى الله عليه وسلم تلاقي مسلا مصلحة خمسة ستة عشرين
شفت بقى الوضع اللي احنا فيه حاجة فعلا حاجة مؤزية والله العزيم زي الناس تجيب فلوس دلوقتي اهم حاجة ازاي يجيب فلوس وشف انت برضه مسألة الايه اي حاجة تجيب فلوس
طب فعلا دلوقتي الناس اللي بتستدين بتقترض يقترض مالا ولا يوفيه تعرف ان النبي صلى الله عليه وسلم اتى رجل للمدينة واستدان وليس له وفاء فسماه النبي صلى الله عليه وسلم سرقا
اللي بيستدين ولا ينوي الوفاء ده كأنه سارق من اخز اموال الناس لا ينوي ادائها او ينوي اتلافها ايه؟ اتلفه الله انت متخيل تتعرض لايه التغليز جدا في مسألة الديون وحقوقي للمسلمين
حتى لو سلمنا ان اللي قدامك مش واخد عليك ورق لو معهوش ضمانات عليك انت هتقول اللي ربنا سبحانه وتعالى يوم القيامة اللي بياخد اموال الناس وتلاقيه دي موجودة جدا كتير جدا جدا. انا يا جماعة هشغل فلوس
هات لي يا محمد الفلوس اللي عندي. محمد بيكدح بقى له كم سنة وواسق فيه وجايب لي الفلوس اللي عنده. والباشمهندس هيجيب والتاني والتالت حلو. اول حاجة اعملها اروح اجيب عربية فخمة جدا
جدا لزوم الشغل وتلاقيني بصرف في بزغ واطلع احج واعتمر في السنة مرتين. احج مرتين ازاي مش مشكلة؟ يعني انا كنت قاعد في قعدة مع واحد وباللي هو بتوع المبيعين اموال الناس دي كده ربنا يسامحه بقى
فالراجل يا عيني من حرقته يقول لي ويا دكتور كل شوية يطلع يحج ويعمل عمرة بفلوسي. بفلوسي. ما هو طب انت يا عم بتحج بفلوس الناس دايما عمره بفلوس الناس ده ينفع الكلام ده
والله حاجة مدهشة فعلا يا اخوانا والله وتلاقي بقى مستوى نفقات غير عادي يعني في واحد من اللي خد الفلوس ده يعني برضه للاسف كانت مشكلة كده الاخ اللي بيحكيه بيقول لي طب هو راكب العربية اللي هي تويوتا الفورشنر ديت اللي هي عالية قوي دي الكبيرة قوي دي. بيقول لي ليه؟ طب ما هو ما احنا كلنا راكبين عربيات طبيعية
ما بين كرزينا يا عم. ايه؟ ما تعرفش بقى اتلاف لاموال الناس وبعد فترة سنتين تلاتة تلاقي فلان ده عليه كام؟ الا عليه سبعة مليون واللي عليه عشرة مليون واللي عليه عشرين مليون وفص ملح وده
طب انت هربت منهم سافرت بعدت عنهم انت هتقول ان ربنا سبحانه وتعالى هي الامانات ديت من امنه الناس على دمائهم واموالهم. الامن على الدماء. ودي مسئولية تخيل الناس بتتحرك بفتوى منك
فانت افتتهم فتوى ادت الى اراقة دمائهم مين اللي يتحاسب قدام ربنا؟ انت انت المسؤول عن دماء الناس ما هو اكتر حاجة تخلي واحد يضحي الدين انت افتيته فتاوى باطلة
خاطئة على ان ده يسمى جهاد ده يسمى بزل ده يسمى تضحية وفي الحقيقة اتلاف نفس ايه اللي حصل انت مسؤول قدام ربنا عن الدماء دي لم تكن امينا على هزه الدماء
كزلك الاموال زي ما اتفقنا. ولها بقى صور مختلفة كتير سواء بقى النصب لاحتيال السرقات الغصب آآ آآ التبديد التبديد او آآ آآ الاهمال عشان كده احنا بنقول المضارب امين
لا يضمن الا في حالتين. يضمن امتى؟ يضمن الفلوس اللي واخدها من الناس دي يتاجر بها امتى في حالتين. الحالة الاولى التفريط يعني ايه التفريط؟ انه يترك ما يجب عليه فعله
كان يلزمه اما بيتاجر في العربيات مسلا ياخد من شركة موسوق فيها وياخد ورق بضمانات ما يعملش الحاجات دي كلها ده اسمه تفريط. طب خسر والراجل طلع نصاب هو اللي يشيل
الحاجة التانية ايه؟ التعدي الناس مدية له الفلوس يتاجر بها في العربيات. ما ينفعش يروح يجيب بها دواء. ما ينفعش يروح يجيب بها دولار. ما ينفعش يجيب يروح يجيب بها رز
طالما ان انت واخد الفلوس لحاجة معينة ما تتعداش في التصرف عشان انت هتضمن. لو حصل ايه؟ لو حصل تلف. يبقى بيقول فان الايمان ازا دار في القلب وامتلأ به اوجب لصاحبه القيام بحقوق الابادة من اهمها رعاية الامانات والصدق في المعاملات. والورع عن ظلم الناس في دمائهم
واموالهم ومن كان كذلك عرف الناس هزا منه وامنوه على دمائهم واموالهم ووثقوا به لما يعلمون منه من مراعاة الامانات فان رعاية الامانة من اخص واجبات الايمان. كما صح عنه صلى الله عليه وسلم
لا ايمان لمن لا امانة له شوفوا خطورة الامر لا ايمان لمن لا امانة له فلننتبه لهذا الامر يبقى كل واحد في منصب عنده قدرة على انه يقضي في الناس او آآ آآ يبطش بالناس او يستعمل هزه السلطة في آآ
اما سجن انسان او قتل انسان او تعذيب انسان او غيره هو امين على هزه الدماء فان عدل تارة من اهل القسط نجا والا فقد اوبق نفسه يوم القيامة ويوم القيامة ما فيش آآ شهود زور
كفى بنفسك اليوم عليك حاسبا. هو قال انت ما فيش حد ما فيش حد هيطلقك من من الامر ده. هي محكمة عدل يوم القيامة طيب بيقول وفسر صلى الله عليه وسلم الهجرة
التي هي فرض عين على كل مسلم بانها هجرة الذنوب والمعاصي. الحديس بيقول ايه والمهاجر من هجر ما نهى الله عنه اصل الهجرة يا اخوانا ايه معناها الهجرة في اللغة مفارقة بلد الى غيره
مفارقة بلد الى غيره. ده في اللغة. في الاصطلاح عند الفقهاء الهجرة تعني الانتقال من دار الكفر الى دار الاسلام الانتقال من دار الكفر الى دار الاسلام طيب الهجرة كانت ايام النبي عليه الصلاة والسلام واجبة
كان واجب على كل المسلمين اللي في المدينة انهم يهاجروا قال الله عز وجل ان الذين توفاهم الملائكة ظالمي انفسهم قالوا فيما كنتم قالوا كنا مستضعفين في الارض قالوا الم تكن ارض الله واسعة فتهاجروا فيها
فاولئك مأواهم جهنم وساءت مصيرا الا المستضعفين من الرجال والنساء والولدان لا يستطيعون حيلة ولا يهتدون سبيلا. فاولئك عسى الله ان يعفو عنهم. وكان الله عفوا غفورا يبقى ايه الايات ديت
الهجرة كانت واجبة على اهل مكة ان هم يهاجروا النبي صلى الله عليه وسلم. يستثنى من ذلك المستضعفين من الرجال والنساء والولدان لا يستطيعون حيلة. ليس لهم ولا يهتدون فاولئك عسى الله ان يعفو عنهم وكان الله عفوا غفورا
غير كده مش معزور اهو جهنم وساءت مصيرا. طيب هل الهجرة ديت بعد فتح مكة انقطعت؟ اه انقطعت من مكة. لان مكة صارت دار ايه اسلام. لكن بقيت الهجرة الى يوم القيامة من دار الشرك والكفر الى دار الاسلام
وديت ايه حكمها دلوقتي حكمها ان من كان ببلد من بلاد الكفر او بلاد الشرك لا يستطيع فيها ان يقيم اه شعائر دينه وان يقيم فيها واجبات دينه وجب عليه الهجرة. يعني لو امرأة محجبة مش عارفة تلبس الحجاب
لو رجل مسلم مش عارف يصلي في الصلاة في وقتها او مش عارف يصلي في المساجد او يصلي الجمعة مش عارف يتزوج امرأة عفيفة مش عارف يحتفظ بتربية ابناؤه وده طبعا منتشر جدا هناك دلوقتي ان انت ابنك مش بمزاجك تربيه زي ما انت عايز
انت لو قلت له قيم في البيت مخالفة لقيم نشر الشزوز والمسلية وغيرها ها انت هو ممكن يتاخد منك. ويتاخد منك قهرا ويروح لاسر تانية على غير دي اصلا فضلا ان بقى اللي اللي بيبقى المسلم اللي بيتزوج امرأة من هزه البلاد وهي على دينها
او حتى ادى الزمن سم ارتدت مرة اخرى لدنها تاخد الايه؟ العيال اللي حضرتك على دينها هي تمام ده امر في غاية الايه؟ النكارة ما فيش قدرة على اقامة ايه؟ وبعدين زي ما قلنا قبل كده الاحصائيات بتقول ان الجيل التاني بينخفض فيه نسبة المسلمين. بتسيبوا الاسلام اصلا
ممكن تبقى تنزل الجيل التالت والرابع. الجيل التالت والرابع ده يبقى فيه كارسة. يوصل لخمسة في المية بس مسلمين متخيل! وقلنا اشهر مسال عندنا رئيس امريكا باراك حسين اوباما هو ده جيل تالت
جده كان مسلم وجدته كانت مسلمة ابورتد وهو طالع مرتد زي ابوه وكان كارلوس منعم اللي هو كان رئيس آآ الارجنتين ده اصله لبناني واخد بالك بس برضو مرتد وغيرهم كتير بقى. فاللي اللي هيبقى موجود في بلاد كفر
ولا يتمكن من اظهار اه واجبات دينية او اقامة واجبات دينه بالمعنى اللي احنا قلناه فده يجب عليه الايه؟ الهجرة ان كان قادرا. لازم طب واحد تاني مسلا راح بلاد زي بلاد الكفر دي واسس مركز اسلامي وبقى يدعو الناس الى الله وبقى يدعو للاسلام وهو بعيد عن الامر ده ويمكنه
اقامة الدين لأ مش هياخد نفس الحكم طيب واحد تالت مستضعف زي تخيل مسلا واحد عايش في كوريا الشمالية مسلا الله يكون في عونه والله. هيروح فين ده اه والله ده فعلا حاجة مأساة حقيقية
انت عارف انت بتبقى صحفي صحفي جاي من بلد تانية بتدخل للبلد بتتسلم موبايلاتك كل حاجة انت انت جاي ضيف والمفروض بقى الصحفي وفي ميساق للصحفي والحاجات دي كلها او واحد مسلا عايش في بعض البلاد الصينية وغيرها في ناس عاجزة عن الهجرة
فده هنقول له ايه؟ العاجز عن الاقامة الدينية وفي نفس الوقت عاجز عن الهجرة كما قال الله عز وجل الا المستضعفين من الرجال والنساء والولدان عسى لا يستطيعون حياتهم يهتدون سبيلا. فاولئك عسى الله ان يعفو عنهم وكان الله عفوا غفورا
يبقى دي الهجرة. ده المعنى الايه؟ لما يموت الهجرة باطلاق كده. طب النبي عليه الصلاة والسلام بيقول للصحابة بقى انتم عارفين المهاجر اللي هو يجب الهجرة ولا تجب على كل مسلم ايه
كل مسلم يجب عليه يعمل ايه؟ المهاجر من هجر ما نهى الله عنه يهجر المحرمات كل اللي ربنا نهى عنه وده ربنا نهى عنه حاجتين المحرمات والمكروهات هجر المحرمات واجب. فرض عليك
ودي هجرة واجبة على كل مسلم وهجر المكروهات لا مستحب تمام ابن تيمية رحمه الله بيقول كلام جميل في المسألة ديت اه بيقول كما قال والمهاجر من هجر السيئات هو جه اتكلم في مسألة الجدع قال فمن صبر عليه صبر على زلك الجهاد كما قال والمهاجر من هجر السيئات
والشيخ السعدي رحمه الله بيقول هنا وفسره صلى الله عليه وسلم وفسر صلى الله عليه وسلم الهجرة التي هي فرض عين على كل مسلم بانها هجرة الذنوب والمعاصي وهزا الفرض لا يسقط عن كل مكلف في كل حال من احواله
فان الله حرم على عباده انتهاك المحرمات والاقدام على المعاصي والهجرة الخاصة التي هي الانتقال من بلد الكفر او البدع الى بلد الاسلام. تخيل حضرتك عايش في ايران مسلا عبدالحليم عايش في اليمن
عايش في العراق في اماكن فعلا غير متمكن من اقامة الدين. دول اهل بدع مغلظة بدع من اللي هي الاقوال اقوال كفرية ولا يكفر الاعين حتى تقام عليهم الحجة الرسالية
تخيل دول بقى واحد عايش في الاماكن ديت الامام مالك قال لا يحل لاحد ان يقيم بارض يسب فيها السلف اللي هم الصحابة يعني. رضوان الله عليهم سبها وماشية فبيقول
آآ الانتقال من بلد الكفر او البدع الى بلاد بلد الاسلام والسنة جزء من هزه الهجرة وليست واجبة على كل احد وانما تجب بوجوب بوجوب اسبابها المعروفة. قلنا عدم التمكن من اقامة الدين. مع وجود قدرة على الهجرة. مع وجود قدرة
على الهجرة. دي برضو من الحاجات اللي احنا محتاجين نقف فيها مع نفسنا كل واحد يراجع بقى انا محتاج اهاجر من ايه هتلاقي واحد محتاج يهاجر من التليفزيون. واحد محتاج يهاجر من مواقع التواصل. واحد محتاج يهاجر من اليوتيوب والبلاوي اللي فيه. واحد محتاج يهاجر
من العلاقة المحرمة اللي عاملها مع البنات واحد محتاج يهاجر من اكل الربا. واحد محتاج يهاجر كل واحد محتاج يهاجر من معصية مستمرة معه في حياته لازم يهاجر ويسيبها لازم يفطم نفسه عن هزه المعصية
وفسر المجاهد بانه الذي جاهد نفسه على طاعة الله فان النفس ميالة الى الكسل عن الخيرات قبل الحتة دي. في واحد بقى يقول لك طب انا وقعت في المعصية فعلا اهاجر عنها ازاي
يقول له تهاجر عنها بالتوبة واللي لسه ما وقعشي يهاجر ولا يتلبس بالمعصية. ويظل نقيا نقي القلب نقي النفس والسريرة يعني واحد ربنا عصمه من المخدرات. اوعى تقرب لها. اهجر المخدرات. واحد ربنا عصمه من العلاقات المحرمة. اوعى تقرب لها. اهجر العلاقات دي. طب واحد
تورط في الحاجات ديت نقول له تب الى الله عز وجل واهجر ما انت فيه. وصلت ليه يا اخوانا بيقول وفسر المجاهد بانه الزي جاهد نفسه على طاعة الله. حديس زي النفس على طاعة الله
ده آآ رواه البيهقي وآآ اخرجه في الشعب وصححه الشيخ الالباني رحمه الله بيقول فسر المجاهد بانه الزي جاهد نفسه على طاعة الله فان النفس ميالة الى الكسل عن الخيرات. امارة بالسوء. سريعة التأثر عند المصائب
تحتاج الى صبر وجهاد في الزامها طاعة الله وثباتها عليه ومجاهدتها عن معاصي الله وردعها عنها وجهادها على الصبر عند المصائب وهزه هي الطاعات امتسال المأمور واجتناب المحظور والصبر على المقدور
فالمجاهد حقيقة من جاهدها على هزه الامور لتقوم بواجبها ووظيفتها ابن تيمية رحمه الله بيقول المجاهد من جاهد نفسه في زات الله فيؤمر بجهاده كما يؤمر بجهاد من يأمر بالمعاصي ويدعو اليها
وهو الى جهاد نفسه احوج. فان هذا فرض عين. وذاك اللي هو الامر بالمعروف والنهي عن المنكر. فرض كفاية والصبر في هزا من افضل الاعمال. فان هزا الجهاد حقيقة زلك الجهاد. فمن صبر عليه صبر على زلك
يبقى وابن القيم رحمه الله ليه كلام جميل جدا جدا في زاد المعاد وبيتكلم في هدي النبي عليه الصلاة والسلام في الجهاد والسير والمغازي بدأ الاول قال هو الجهاد ده انواع عبارة عن ايه
الجهاد عند الاطلاق ينصرف الى بزل الجهد في قتال العدو اول بيت نجذب لقبال الكفار طيب لو احنا دلوقتي عندنا اطلاقات وردت زكر الجهاد في الشرع في سياقات اخرى. زي الحديس ده المجاهد من جاهد نفسه في طاعة الله. وفي رواية في ذات الله
وعندنا في سورة العنكبوت قال الله عز وجل وجاهدهم به جهادا كبيرا. انا اسف سورة الفرقان. وجاهدهم به جهادا كبيرا. سورة العنكبوت والذين جاهدوا فينا لنهدينهم سبلنا وان الله لمع المحسنين
ما هو ده جهاد بالقرآن اللي هو في سورة الفرقان وجاهدهم به جهادة الله للقرآن. والذين جاهدوا فينا لهديناهم فلان دي صورة مكية اصلا ما كانش لسه فيها فرض الايه؟ الجهاد. والمقصود بها برضو ايه
جهاد النفس الصبر على تكاليف الشرائع طيب كزلك اه جهاد الشيطان يسمى جهاد. ابن القيم بقى مرتب كل المراتب دي. وقال احنا عندنا تلتاشر مرتبة من مراتب الجهاد اول معركة ودي من المعارك الكبرى جهاد الانسان لنفسه
ودي اربع مراتب معركة كبرى بس من اربع درجات واربع مراتب جهاد النفس على تعلم الهدى اللي هو العلم النافع اللي بينفع ايه العلم النافع العلم النافع اللي هو معرفة ما يحبه الله ويرضاه
وتمتسله عشان تمتسله ومعرفة ما لا يحب الله عز وجل ولا يرضاه حتى تتركه. يبقى العلم النافع والعلم النافع ده مصدره هو الوحي العلم قال الله قال رسوله قال الصحابة نور العرفان هو ده العلة
طيب المرتبة التانية في جهاد النفس العمل الصالح انك تجاهد نفسك على الاستقامة بقى. فاستقيموا اليه واستغفروه فاستقيموا اليه واستغفروه فاستقم كما امرت. كل العلم النافع اللي انت اتعلمته ده
تجاهد نفسك عشان تستقيم عليه. لا تنحرف يمينا ولا شمالا. اذا قال ربنا الله ثم استقاموا. قال عمر لم يروغوا روضان الثعلب. كده. استقامة. طيب ودي عايزة مجاهدة ايوة وعايزة مجاهدة طبعا. تالت حاجة الاستقامة على
الدعوة الى هزا الهدى انت صليت وصمت وزكيت وحجبت زوجتك وحفزت عيلة القرآن وتعففت عن اكل الحرام وبدأت تدعو الى الله يبقى بتدعو الناس لهزا الهدى. اللي هو افعل ولا تفعل. الاتنين يا جماعة الطاعات اهي والمحرمات اهي افعل ولا تفعل
دي مرتبة عايزة جهاد ايه وعايزة جهاد عشان تكسر الحاجز النفسي اللي عندك وعشان توجه الخطاب للناس وتنشغل بهزا الامر المرتبة الرابعة بقى في جهاد النفس الصبر كل الحاجات دي عايزة فاطر
العلم عايز صبر والعمل الصالح والاستقامة عايز اصلي ودعوة الخلق عايزة صبر شديد يبقى انت بتجاهد نفسك في الاربع مراتب دولت ابن القيم قال لي هو كمان فيه معركة شرسة اسمها جهاد الشيطان
ودول مرتبتين جهاد الشيطان في دفع الشهوات وجهاد الشيطان في دفع الشبهات شهوات الامور اللي نفسي في تهواها وتشتهيها وتحبب من الزوج للناس حب الشهوات من النساء والبنين والقناطير المقنطرة من الذهب والفضة. والخيل المسومة والانعام والحرث. ذلك متاع الحياة الدنيا. والله عنده حسن المال
يبقى ده جهاد نفسك عشان ما تستغرقش في الشهوات دي. ما تنجزبش اليها. تمنع نفسك عنها وجهاد الشيطان في دفع الشبهات. الشبهات اللي هي الافكار المضللة والبدع آآ المنحرفة والمناهج الزائغة. اللي بيبقى فيها
التباس ما بين حق وباطل تجاهد نفسك حتى لا تصاب بهذه الاو تجاهد الشيطان حتى لا تصاب بهذه الايه؟ الشبهات دي معركة تانية من مرتبتين. معركة تالتة من اربع مراتب. معركة جهاد الكفار والمنافقين
ودي فيها اربع مراتب مرتبة انك تجاهدهم بقلبك لازم كل المسلمين يكرهوا الناس دي بقلوبهم بغض شديد لكل كافر ومنافق كل مسلم ومسلمة كل مسل العالم والعم والجاه كله يقرأ لابد دي مرحلة الجهاد بالقلب
اتنين جهاد باللسان تدعي عليهم وتنشر مسالبهم وتهجوهم وتحرض المسلمين عليهم. ده اسمه جهاد باللسان جهاد بالمال تجمع المال لحرب هؤلاء او جهادهم او انت نفسك تدفع من ما لك ايه؟ لجهاد هؤلاء
والجهاد بالنفس تخرج بنفسك لو كنت من اهل جدل ايه اربع مراتب وكمان معركة اخيرة اللي هي جهاد ارباب البدع والمنكرات. مسلمين بس بيعملوا موبقات وفسق وكبائر للساحل الشتوي والحاجات ديت او
اهل بدع وزيج وعناد مع انهم لسه جوة دائرة الاسلام. دول لهم تلات مراتب. جهاد بالقلب وباللسان وباليد ودي حسب القدرة اللي هو مراتب الامر بالمعروف والنهي عن المنكر التلاتة
ابن القيم قال ايه بقى؟ دول تلتاشر مرتبة في الجهاد ومن مات ولم يغزو ولم يحدس نفسه بغزو مات على شعبة النفاق. اللي هيعدي بقى حياته كلها ما يجاهدش المراحل دي كلها
امال تعيشي ليه ؟ وبتعمل ايه ؟ فده معنى مهم. ده برضو فيه احد الفوائد انك انت لما تيجي تقيم الواقع اللي قدامك احد الخلافات القوية بينا وبين بتوع جماعة الجهاد
احدها يعني ان هو شايف ان طالما انت عايش في دولة ما انتاش قادر تجاهد فيها بالسلاح يبقى كل اللي انت بتعمله ده صفر. مين اللي قال بقى جهاد النفس اربع مراتب ما تقدرش تتعلم صفر
جهاد الشيطان في دفع الشهوات والشبهات ما تقدرش عليه صفر دول ست مراتب. جهاد الكفار بالقلب واللسان ما تقدرش تقول عليه صفر. ودول مرتبتين. جهاد اصحاب البدع والزنوب بالقلب واللسان
ده انت كده عندك كم؟ اربعة واتنين ستة واربعة عشر مراتب من ايه؟ من تلتاشر ما تقولش عليهم صفر فضلا بقى عن ان انا مختلف معك في حاجة تانية هو بيصنف ان كل الحكومات في الدول الاسلامية دول كفار او مرتدين يعني. ودول العدو الاقرب اللي انت لازم تجاهدهم
الاصل مختلف معك في التوصيف ده اصلا فضلا عن ان احنا ولكن على سبيل التنازل يقول لك حتى لو سلمنا جدعا عنا ده مش صح يعني بنقول طب انت هتضيع كل الخير ده ليه
ودي يا اخواننا احد المشاكل في طريقة التفكير اللي هو بيضيع كل المقدور عليه من الخير اللي قدامه في البحس عن وهم وسرابة لهو نفع المسلمين ولا نفع نفسه ولا نفع من حوله
احدس نوع من اراقة الدماء المعصومة وانتهاك الحرمات المعصومة. فضلا عن ان هو بدد نفسه وطاقته ايه؟ في الامر ده نكمل كلام السعدي رحمه الله بيقول ومن فسر المجاهد الذي جاهد نفسه على طاعة الله اه وتحتاج الى صبر والجهاد في الزامها طاعة الله وثباتها عليه ومجاهدتها عن معاصي الله ورضيها عنها. وجهادها على
الصبر عند المصائب وهزه هي الطاعات امتسال المأمور اجتناب المحظور الصبر على المقدور. فالمجاهد حقيقة من جاهد على هزه الامور لتقوم بواجبها هي وظيفتها. ومن اشرف هذا النوع واجله مجاهدتها على قتال الاعداء. اللي هو الجهاد في سبيل الله. ومجاهدتهم بالقول والفعل. فان الجهاد
هذا في سبيل الله ذروة سنام الدين. فهذا الحديث من قام بما دل عليه ده بقى خلاصة الكلام فقد قام بالدين كله من سلم المسلمون من لسانه ويده وامنه الناس على دمائهم واموالهم وهجر ما نهى الله عنه وجاهد نفسه في طاعة الله
فانه لم يبقى من الخير الديني والدنيوي الظاهري والباطني شيء الا فعله. ومن الشر شيء الا تركه والله الموفق وحده حديس جميل ونافع جدا ومحتاجين فعلا نبقى عارفين ان دي تنفق الاعمار في تحقيق هزه المعاني
مسلم المؤمن المهاجر المجاهد اسأل الله سبحانه وتعالى ان يجعلنا واياكم ممن يستمعون القول فيتبعون احسنه. اقول قولي هذا واستغفر الله لي ولكم